Иван Пейчев
Ний достигнахме…

chitanka.info

Ний достигнахме

в своя бяг безнадежден

морето

и сега се разделяме,

тъжен е морския бряг.

Ний сега, тъжна моя,

напускаме тъжния,

морския бряг

и не ще никога вече

да докоснем морето

и не ще никога вече

да достигнем брега.

Аз тъгувам

за твоите

далечни очи.

Аз тъгувам за теб,

тъжна моя.

Но не ще да докоснем

морето

и брегът очертан

от раздялата

няма никога вече

да стигнем.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.